Farums tidligere borgmester, Peter Brixtofte, vil nu have
politiet til at vurdere, om professor Lars Bo Langsted har
overtrådt retsplejeloven.

Politianmeldelse mod Langsted Juraprofessor Lars Bo Langsted fra Aalborg Universitet får nu en politianmeldelse på halsen, efter at Farum Kommunes tidligere borgmester, Peter Brixtofte, har følt sig krænket over professorens kommentarer i straffesagen mod Brixtofte, skriver Frederiksborg Amts Avis. Langsted: Brixtofte dømmes igen Lars Bo Langsted har givet udtryk for, at han ville blive overrasket, hvis ikke Højesteret følger Hillerød Kriminalret og Landsrettens domme for mandatsvig på to års ubetinget fængsel til Brixtofte i den såkaldte sponsorsag. Brixtofte har i et brev til Langsted krævet, at udtalelserne blev trukket tilbage, men det har Langsted afvist. Nu politianmelder Brixtofte professoren med henvisning til, at retsplejeloven er overtrådt. Brixtofte: Langsted påvirker sagen - Der er tale om en klokkeklar overtrædelse, og straffen er bøde eller fængsel i indtil fire måneder, siger Peter Brixtofte, der finder det helt utilstedeligt og krænkende, at Langsted efter hans opfattelse hele tiden har forsøgt at påvirke sagen. Langsted vil ikke kommentere anmeldelsen Lars Bo Langsted afviser at kommentere Peter Brixtoftes politianmeldelse, men han fastholder, at han ikke har overtrådt retsplejeloven.